हसन जहीर को कहानी की बुनियाद उन जज्बाती मूल्यों पर आधारित लगी जो अब शायद निचले मध्यम वर्ग तक ही सीमित होकर रह गए हैं क्योंकि बड़ा,अभिजात्य और कथित हाई क्लास वर्ग तो जज़्बात, मैटीरियलिज्म के बदले पहले ही बेच कर खा चुका है और जहां इस प्रकार की सोच रखने वाले को ‘इमोशनल फूल’ की उपाधि से नवाजा जाता है । बकौल उनके ‘कोलाबा कान्स्पिरेसी’ में एक ऐसी कहानी वजूद में आती है जिसमे वो थ्रिल है जो जीत सिंह के कथानकों की पहचान है, वो मर्डर मिस्ट्री है जो सुनील सीरीज के उपन्यासों की जान है, वो कोर्टरूम ड्रामा है जो लेखक के दीगर उपन्यासों की शान है ।